Lav et referat af nedenstående tekst:

Tekst:
Flere lande genoptager vaccinationer med AstraZeneca i løbet af de kommende dage. Det sker, efter Det Europæiske Lægemiddelagentur (EMA) torsdag konkluderede, at vaccinen er effektiv og sikker. Allerede fredag tager Italien, Frankrig og Tyskland AstraZeneca-vaccinen i brug igen, skriver AFP. Mandag følger Portugal efter, og onsdag tager Spanien atter den omstridte vaccine i brug. Det skriver Reuters. Også Hollands sundhedsministerium oplyser torsdag aften, at man vil genoptage vaccinationer med den svensk-britiske vaccine i løbet af næste uge. Suspenderet efter mistanke Danmark og 15 andre EU-lande har i løbet af den seneste uges tid indstillet vaccinationer med AstraZeneca-vaccinen. Vaccinen var kommet under mistanke, fordi man i blandt andet Danmark, Norge og Østrig har konstateret tilfælde af blodpropper hos personer, som har modtaget vaccinen. Men torsdag meddelte EMA, at de fortsat vil anbefale brugen af AstraZenecas covid-19-vaccine. - Det er en sikker og effektiv vaccine. Den beskytter personer mod coronavirus, indlæggelse og død, sagde Emer Cooke, direktør i EMA, på et virtuelt pressemøde. Sabine Straus, læge og leder af risikokomiteen under EMA, tilføjede, at vaccinens fordele er "meget større end risiciene". EMA kan ikke udelukke sammenhæng Ud af næsten 20 millioner vaccinerede er der fundet 25 tilfælde med personer, der efter vaccinen har fået en form for blødning eller blodprop, sagde Sabine Straus på pressemødet. - Derfor tilføjer PRAC (sikkerhedskomiteen under EMA, red.) en advarsel med en beskrivelse af symptomer, så de kan blive genkendt, hvis de skulle opstå, lød det fra Sabine Straus. Både Emer Cooke og Sabine Straus understregede torsdag, at EMA fortsat ikke definitivt kan udelukke en forbindelse mellem blodpropperne og AstraZenecas vaccine. Derfor vil der nu blive igangsat yderligere undersøgelser af, om der er en sammenhæng.

Referat:
Danmark og 15 andre EU-lande har indstillet vaccinationer med AstraZeneca, efter flere vaccinerede personer er døde med blodpropper.